Anwar al-Awlaki

Anwar al-Awlaki tai joskus myös muodossa Anwar Aulaqi (22. huhtikuuta 1971 Las Cruces, New Mexico, Yhdysvallat – 30. syyskuuta 2011 Jemen) oli yhdysvaltalainen islamistisaarnaaja ja imaami. Hänen on epäilty olleen yhteyksissä islamistilaiseen terroristijärjestöön al-Qaidaan ja osallistuneen WTC-iskujen suunnitteluun.

Karismaattisena esiintyjänä pidetyn al-Awlakin sukujuuret olivat Jemenissä.

Al-Awlakin tapaus herätti polemiikkia Yhdysvalloissa, kun hänen isänsä nosti oikeusjutun estääkseen Yhdysvaltain tiedustelupalveluja tappamasta poikaansa. Presidentti Obaman hallinto yritti estää jutun etenemisen vetoamalla valtionsalaisuuksiin.

Al-Awlaki kuoli Yhdysvaltojen autosaattueeseen tekemässä iskussa, jossa käytettiin kauko-ohjattuja lennokkeja. Paikka oli 140 km Sanaasta Khashefin lähellä. Iskussa kuoli viisi henkeä, oletettavasti myös toinen merkittävä alqaidalainen, Samir Khan, joka julkaisi Al-Qaidan verkkolehteä Inspire.

Lähteet

Imaamit
Yhdysvaltalaiset uskonnolliset johtajat
Vuonna 1971 syntyneet
Vuonna 2011 kuolleet